कलक्टर ने ईव्हीएम को पूरी तरह से सुरक्षित उपकरण बताते हुए उनके तकनीकी एवं प्रशासनिक सेफगार्ड के संबंध में प्रकाश डाला। सिंह ने राजनीतिक दल के प्रतिनिधियों को ईव्हीएम के विश्वसनीयता के संबंध में भी जानकारी दी। उन्होंने कहा कि ईव्हीएम पूरी तरह से एक स्वतंत्र यूनिट है। उन्होंने ईव्हीएम को प्रत्येक मतदान केंद्रों में प्रदर्शन करने की भी जानकारी दी। कलक्टर सिंह ने पूरे निर्वाचन प्रक्रिया में मतदान के महत्व के संबंध में प्रकाश डालते हुए मतदान को लोकतंत्र का सबसे बड़ा स्तंभ बताया। कलक्टर ने कहा कि निर्वाचन कार्य के अंतर्गत सभी निर्वाचन प्रक्रिया पूरी तरह से निष्पक्ष एवं पारदर्शी तरीके से संपन्न की जाएगी।